2. SZ. KÖLTSÉGVETÉS-MÓDOSÍTÁSI TERVEZET A 2013. ÉVI ÁLTALÁNOS KÖLTSÉGVETÉSHEZ ÁLTALÁNOS BEVÉTELI KIMUTATÁS SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság /* COM/2013/0183 final - 2013/ () */





2. SZ. KÖLTSÉGVETÉS-MÓDOSÍTÁSI TERVEZET A 2013. ÉVI ÁLTALÁNOS KÖLTSÉGVETÉSHEZ ÁLTALÁNOS BEVÉTELI KIMUTATÁS SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság Tekintettel: – az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével, – az Unió általános költségvetésére alkalmazandó pénzügyi szabályokról szóló, 2012. október 25-i 966/2012/EU, Euratom európai parlament és tanácsi rendeletre[1] és különösen annak 41. cikkére, – az Európai Unió 2013-as pénzügyi évre vonatkozó, 2012. december 12-én elfogadott általános költségvetésére[2], – a 2013. március 18-án elfogadott 1/2013. sz. költségvetés-módosítási tervezetre[3], az Európai Bizottság a költségvetési hatóság elé terjeszti a 2013. évi költségvetés 2. sz. költségvetés-módosítási tervezetét. A SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS VÁLTOZÁSAI A szakaszonkénti bontású bevételi és kiadási kimutatás változásai elérhetők az EUR-Lexen (http://eur-lex.europa.eu/budget/www/index-hu.htm). E változások angol nyelvű változata tájékoztatásul költségvetési mellékletként csatolva található. TARTALOMJEGYZÉK 1. Bevezetés.. 5 2. A bevételek emelkedése. 5 3. Háttér-információk: A kifizetési előirányzatok hiánya.. 6 4. A kifizetések emelése a pénzügyi keret fejezetei szerinti bontásban.. 8 4.1. 1a. alfejezet – Versenyképesség a növekedésért és a foglalkoztatásért.. 8 4.2. 1b. alfejezet – Kohézió a növekedésért és a foglalkoztatásért.. 10 4.3. 2. fejezet – A természeti erőforrások megőrzése és kezelése. 12 4.4. 3a. alfejezet – Szabadság, biztonság és a jog érvényesülése. 14 4.5. 3b. alfejezet – Uniós polgárság.. 15 4.6. 4. fejezet – Az EU mint globális szereplő.. 15 5. Következtetés.. 17 6. Összefoglaló táblázat a pénzügyi keret fejezetei szerinti bontásban.. 18 1. Bevezetés A 2013. évi költségvetés 2. sz. módosításának tervezete a következőket tartalmazza: ¾ a pénzbírságokból és egyéb bírságokból származó egyéb bevételekre vonatkozó előrejelzés 290 millió EUR-val emelkedik; ¾ a többéves pénzügyi keret 1a., 1b., 2., 3a. 3b. és 4. fejezetére vonatkozóan a kifizetési előirányzatok 11,2 milliárd EUR–val emelkednek. Ennek célja az év végéig fennálló igények fedezése, hogy ezáltal eleget lehessen tenni a korábbi és a folyóévi kötelezettségvállalásoknak, el lehessen kerülni a pénzügyi szankciókat és a kedvezményezettek megkapják az elfogadott uniós politikák által előirányzott forrásokat, amelyek esetében a kötelezettségvállalási előirányzatokat a Parlament és a Tanács a korábbi éves költségvetések keretében engedélyezte. Az igényelt további kifizetési előirányzatok csökkenteni fogják a fennálló kötelezettségvállalások szintjét, valamint annak kockázatát, hogy kifizetetlen számlák teljesítése szokatlanul nagy összegben húzódjon át 2014-re. A költségvetési rendelet 41. cikke (2) bekezdésének megfelelően a további kifizetési előirányzatokra vonatkozó kérés figyelembe veszi a belső átcsoportosítás lehetőségeit, ebből következően a kifizetések azon nettó emelkedését tartalmazza, amely az év végi igények rendezéséhez szükséges a 2013. évi költségvetés egészére nézve. Ezzel párhuzamosan a pénzbírságokból és egyéb bírságokból származó bevételek emelkedése mérsékelni fogja a 2/2013. sz. költségvetés-módosítási tervezetnek a tagállamok GNI-alapú hozzájárulására gyakorolt hatását. Az igényelt kifizetési előirányzatok teljes összege 11 225,2 millió EUR, a többéves pénzügyi keret kifizetéseinek 2013. évi felső korlátja alatt fennmaradó mozgástér így 14,8 millió EUR, amelyből várhatóan az Európai Szolidaritási Alap igénybevételére irányuló, elbírálás alatt lévő kérelmeket fedezik majd. Az igényelt kifizetési előirányzatok révén lehetővé válik, hogy a 2012 végén függőben hagyott, valamint a 2013-ban felmerülő összes jogi kötelezettséget fedezzék a 2013. évi költségvetésből. Így el lehet majd kerülni, hogy 2014-re szokatlanul nagy összegű olyan kifizetési igény teljesítése húzódjon át, amelyet a 2013-as pénzügyi évben kellett volna teljesíteni. Mivel a kohéziós politika keretében alkalmazott „n+3” kötelezettség-visszavonási szabály idén megszűnik, a tapasztalatok alapján a Bizottság úgy véli, hogy az év vége felé nagy mennyiségű kifizetési kérelem érkezik majd be, amelynek teljesítéséhez nem lesz elég idő, így erre 2014 elején kerül majd sor. Az alábbiakban részletesen ismertetjük a 11 225,2 millió EUR összegre vonatkozó kérelmet, amelynek eredményeképpen a kifizetési előirányzatok szintje nagyon közel kerül a többéves pénzügyi keret kifizetéseinek 2013. évi felső korlátjához. Mindez azt jelenti, hogy az év során később már semmilyen újabb költségvetés-módosítást nem lehet beterjeszteni, mivel az a többéves pénzügyi keret módosítását tenné szükségessé (és a Tanácsban egyhangú szavazást igényelne). A Bizottság a jelenlegi és az előrelátható körülmények között 2013-ban nem kíván további kifizetési előirányzatokat igényelni. 2. A bevételek emelkedése A 2013-ra megszavazott költségvetésben eredetileg 100 millió EUR-ra becsülték a pénzbírságokból és egyéb bírságokból befolyó bevételt a költségvetés 7 1 – Pénzbírságok bevételi fejezetében. Figyelembe véve az év során eddig befolyt, illetve várhatóan befolyó összegeket, a Bizottság az eredeti előrejelzés 290 millió EUR-s emelését javasolja, amely összegből 270 millió EUR a pénzbírságokhoz (7 1 0. bevételi jogcímcsoport), 20 millió EUR pedig a tagállamokra kirótt bírságokhoz (7 1 2. bevételi jogcímcsoport) kapcsolódik. A költségvetési rendelet 83. cikke alapján a Bizottság nyilvántartásba veszi a pénzbírságok, büntetések és szankciók formájában befolyt összegeket, amint az azokat kivető határozatokat az Európai Unió Bírósága már nem nyilváníthatja semmissé. A pénzbírságokból és büntetésekből befolyó bevétel emelkedése ennek megfelelően csökkenteni fogja a jelen költségvetés-módosítási tervezetnek a tagállamok GNI-alapú hozzájárulására gyakorolt hatását. A Bizottság 2013 áprilisában javasolni fogja a költségvetés bevételi oldalának újabb felülvizsgálatát annak érdekében, hogy bevigyék a költségvetésbe a 2012. évi költségvetés végrehajtásából származó esetleges többletet, amelyet a költségvetési rendelet 18. cikkének megfelelően a 2013. évi költségvetés bevételeként számolnak majd el. 3. Háttér-információk: A kifizetési előirányzatok hiánya 3.1 A 2013-ra megszavazott költségvetés: a kifizetések alacsony kezdeti szintje A 2013-ra jóváhagyott költségvetés 132,8 milliárd EUR-ban rögzítette a kifizetési előirányzatok szintjét, ami a Bizottság költségvetési tervezetében szereplő összeghez képest 5 milliárd EUR-val, a 2012. évi költségvetés végső kifizetési szintjéhez képest pedig 2,9 milliárd EUR-val alacsonyabb. Így már 2013 elejétől kezdve igen szűkös helyzetet teremtett a kifizetések számára, és a kifizetési előirányzatok hiánya tavalyhoz képest hamarabb jelentkezik majd. Mindezt annak ismeretében kell értelmezni, hogy a 2013. évi költségvetési tervezetben a Bizottság a kifizetési előirányzatok iránti igényét azon feltételezés alapján állapította meg, mely szerint a 2012-es pénzügyi évhez kapcsolódó kifizetési igényeket 2012-ben teljes mértékben rendezik annak érdekében, hogy az év végén ne maradjon szokatlanul nagy összegű rendezetlen kifizetési igény. A 6/2012. sz. költségvetés-módosításban engedélyezett további kifizetési előirányzatokat azonban a Bizottság által javasolt összeghez képest 2,9 milliárd EUR-val csökkentették, és az előirányzatok akkor nem érték el a befogadott kifizetési kérelmek összesített szintjét. 3.2 A 2013-ra megszavazott költségvetést kísérő nyilatkozatok Amikor megállapodás született arról, hogy a Bizottság költségvetési tervezetéhez képest csökkentik a 2013-as kifizetési előirányzatok szintjét, az Európai Parlament és a Tanács a Bizottsággal közös, 2012. december 10-én aláírt közleményében „arra kérte a Bizottságot, hogy a Szerződés alapján tegyen meg minden szükséges lépést, és különösen hogy egy költségvetés-módosítás keretében igényeljen további kifizetési előirányzatokat, amennyiben a 2013. évi költségvetésben szereplő előirányzatok nem bizonyulnak elégségesnek az 1a. alfejezetben (Versenyképesség a növekedésért és foglalkoztatásért), az 1b. alfejezetben (Kohézió a növekedésért és a foglalkoztatásért), a 2. fejezetben (A természeti erőforrások megőrzése és kezelése), a 3. fejezetben (Uniós polgárság, szabadság, biztonság és a jog érvényesülése) és a 4. fejezetben (Az EU mint globális szereplő) szereplő kiadások fedezésére”. Mind a Tanács, mind pedig az Európai Parlament egyaránt vállalta, hogy „a kifizetési előirányzatok hiányának elkerülése érdekében a lehető legrövidebb időn belül állást foglal valamennyi költségvetés-módosítási tervezetről.” Ezenfelül az Európai Parlament és a Tanács közös közleményt fogadott el a 2012-es kifizetési igényekről, mivel a 6/2012. sz. költségvetés-módosításban engedélyezett további kifizetési előirányzatokat a Bizottság által javasolt összeghez képest 2,9 milliárd EUR-val csökkentették, és az előirányzatok akkor nem érték el a befogadott kifizetési kérelmek összesített szintjét. E közös nyilatkozat részeként a Bizottság vállalta, hogy „2013 elején költségvetés-módosítási tervezetet nyújt majd be, amelynek az lesz az egyetlen célja, hogy a felfüggesztés megszüntetését követően fedezze a felfüggesztett 2012-es kérelmeket, valamint az egyéb függőben lévő jogi kötelezettségeket, a 2013. évi költségvetés megfelelő végrehajtásának sérelme nélkül”. Ehhez hasonlóan a Tanács és az Európai Parlament egyaránt vállalta, hogy „a lehető leghamarabb kialakítja majd az e költségvetés-módosítási tervezettel kapcsolatos álláspontját a még esetlegesen hiányzó összegek fedezése érdekében”. E két nyilatkozat alapján a Bizottság mind a következetesség, mind a hatékony és eredményes pénzgazdálkodás okán költségvetés-módosítási tervezetet terjeszt be, amely fedezi a fejezetek kifizetési igényeit, az év folyamán a lehető leghamarabb teljes áttekintést nyújt a költségvetési hatóság számára az év végéig fennálló aktualizált kifizetési igényekről, valamint lehetővé teszi, hogy az uniós költségvetés elfogadható határidőn belül teljesíthesse a tagállami és helyi hatóságokkal, valamint más végső kedvezményezettekkel szembeni pénzügyi kötelezettségeit. 3.3 A 2013. évi kifizetési igények felülvizsgálata A Bizottság gondosan megvizsgálta a 2013-as kötelezettségek teljesítéséhez szükséges igényeket. Ennek alapján a költségvetés-módosítási tervezet célja, hogy a költségvetési tételenként rendelkezésre álló kifizetési előirányzatok szintjét a kifizetések megállapított hiányának rendezése érdekében kiigazítsa. A további kifizetési előirányzatoknak a többéves pénzügyi keret szerinti bontását illetően a Bizottság (a teljes emelés 80 %-ának megfelelő) 9,0 milliárd EUR-t igényel az 1b. alfejezetre, valamint további 2,2 milliárd EUR-t a többi kiadási fejezet igényeinek fedezésére (lásd a következő táblázatot). millió EUR-ban Kifizetési előirányzatok a többéves pénzügyi keret fejezetei szerinti bontásban || 2013. évi költségvetés (az 1/2013. sz. költségvetés-módosítási tervezettel együtt) || 2/2013. sz. költségvetés-módosítási tervezet || Arány a 2/2013. sz. költségvetés-módosítási tervezetben || Javasolt emelés a 2013. évi költségvetési tervezethez képest || (az 1/2013. sz. költségvetés-módosítási tervezetet is magában foglaló) 2013. évi költségvetéshez képest 1a. || Versenyképesség a növekedésért és a foglalkoztatásért || 11 904,0 || 982,6 || 8,8 % || -5,0 % || 8,3 % 1b. || Kohézió a növekedésért és a foglalkoztatásért || 47 348,4 || 9 001,1 || 80,2 % || 15,1 % || 19,0 % 2. || A természeti erőforrások megőrzése és kezelése || 57 487,0 || 608,5 || 5,4 % || 0,3 % || 1,1 % 3a. || Szabadság, biztonság és a jog érvényesülése || 917,7 || 128,4 || 1,1 % || 12,8 % || 14,0 % 3b. || Uniós polgárság || 639,1 || 15,2 || 0,1 % || -0,2 % || 2,4 % 4. || Az EU mint globális szereplő || 6 409,4 || 489,5 || 4,4 % || -5,1 % || 7,6 % 5. || Igazgatás || 8 430,4 || || || || 6. || Ellentételezés || 75,0 || || || || Összesen || 133 211,0 || 11 225,2 || 100,0 % || 4,8 % || 8,4 % Ebből az 1a., 2., 3a., 3b. és 4. fejezet || 77 357,2 || 2 224,1 || 19,8 % || -0,9 % || 2,9 % A táblázatból kitűnik, hogy az 1b. alfejezet kivételével a többi fejezetre igényelt további kifizetési előirányzatok összege kis mértékben a 2013. évi költségvetési tervezetben igényelt kifizetési előirányzatok szintje alatt marad. Ez is azt mutatja, hogy a Bizottság gondosan újraértékelte kifizetési igényeit. A 3a. alfejezetet illetően az év végi igények értékelésének eredményeképpen azonban a Bizottság a 2013. évi költségvetési tervezethez képest további kifizetési előirányzatokat igényel, mivel figyelembe kellett venni a Szolidaritás és a migrációs áramlások igazgatása négy alapjának időközi kifizetéseire és egyenlegkifizetéseire vonatkozó növekvő igényeket. A következő pontok a kifizetési előirányzatokra vonatkozó aktualizált év végi igények nettó hatását tartalmazzák a többéves pénzügyi keret fejezetei szerinti bontásban. 4. A kifizetések emelése a pénzügyi keret fejezetei szerinti bontásban 4.1. 1a. alfejezet – Versenyképesség a növekedésért és a foglalkoztatásért A 2013. évi költségvetésben az 1a. alfejezetre megszavazott kifizetési előirányzatok szintje 177,5 millió EUR-val alacsonyabb a 2012. évi végleges költségvetésben engedélyezett kifizetési előirányzatok szintjénél, és 1,7 milliárd EUR-val marad el a Bizottság 2013. évi költségvetési tervezetben szereplő igényétől. Az előző évek tendenciáival összhangban az 1a. alfejezet kötelezettségvállalási előirányzatainak szintje a 2013. évi költségvetésben azonban 4,8 %-kal emelkedik a 2012. évi költségvetéshez képest. A kifizetési előirányzatok felhasználása továbbá 2012-ben lényegesen magasabb volt a korábbi évekhez képest, ami a programok gyakorlati végrehajtásának előrehaladását tükrözi. Az egyes költségvetési tételek egyedi igényeinek alapos elemzésével együtt mindez azt támasztja alá, hogy 2013-ban jelentősen növelni kell a kifizetési előirányzatokat. Az 1a. alfejezet kifizetési előirányzatainak emelésére vonatkozó igény összesen 982,6 millió EUR-t tesz ki a következő bontásban: Költségvetési tétel || Megnevezés || Kifizetések (millió EUR) 02 02 01 || Versenyképességi és innovációs keretprogram – Vállalkozási és innovációs program || 60,000 02 02 15 || Az Európai Föld-megfigyelési program (GMES) || 10,500 02 03 01 || A belső piac működése és fejlődése, különösen az értesítés, a tanúsítás és az ágazati közelítés területén || 0,650 02 03 04 01 || A CEN, CENELEC és ETSI szabványosítási tevékenységeihez nyújtott támogatás || 1,900 02 04 01 01 || Űrkutatás || 34,500 02 04 01 02 || Biztonsággal kapcsolatos kutatás || 50,000 02 04 01 03 || Közlekedéssel kapcsolatos kutatás (Galileo) || 40,000 02 05 01 || Európai műholdas navigációs programok (EGNOS és Galileo) || 20,000 04 05 01 || Az Európai Globalizációs Alkalmazkodási Alap (EGAA) || 13,000 08 02 01 || Együttműködés – Egészségügy || 200,000 08 03 01 || Együttműködés – Élelmiszer, mezőgazdaság és halászat, valamint biotechnológia || 65,000 08 05 01 || Együttműködés – Energia || 20,000 08 06 01 || Együttműködés – Környezetvédelem (az éghajlatváltozást is beleértve) || 40,000 08 08 01 || Együttműködés – Társadalmi-gazdasági tudományok és humán tudományok || 12,495 08 10 01 || Ötletek || 35,000 08 13 01 || Kapacitások – Kutatás a kis- és középvállalkozások (kkv-k) javára || 20,000 08 14 01 || Kapacitások – Tudásközpontú régiók || 2,727 08 15 01 || Kapacitások – Kutatási potenciál || 0,805 08 16 01 || Kapacitások – Tudomány a társadalomban || 8,000 08 18 01 || Kapacitások – Kockázatmegosztási pénzügyi mechanizmus (RSFF) || 0,751 08 21 01 || Euratom – Atommaghasadás és sugárzásvédelem || 7,150 08 22 03 01 || A hatodik EK-keretprogram (2003–2006) lezárása || 7,804 09 03 01 || Versenyképességi és innovációs keretprogram – Információs és kommunikációs technológiai szakpolitikai támogató program (IKT SzTP) || 32,000 09 04 01 01 || Az információs és kommunikációs technológiák terén folytatott kutatási együttműködés támogatása (IKT-k – Együttműködés) || 85,000 10 02 01 || A Közös Kutatóközpont (JRC) nem nukleáris tevékenységei || 2,000 10 03 01 || A Közös Kutatóközpont (JRC) nukleáris tevékenységei || 2,000 10 05 01 || Nukleáris létesítmények leállítása és hulladékgazdálkodás || 4,000 12 04 01 || A pénzügyi szolgáltatások, a pénzügyi beszámolás és a könyvvizsgálat területének különös tevékenységei || 1,443 14 02 01 || A belső piac végrehajtása és fejlesztése || 0,500 14 04 02 || Vám 2013 || 9,000 14 05 03 || Fiscalis 2013 || 6,000 15 02 02 || Erasmus Mundus || 6,000 15 02 22 || Egész életen át tartó tanulás programja || 120,000 15 07 77 || Emberek || 45,000 26 03 01 01 || Az európai közigazgatások közötti átjárhatósági eszközök (ISA) || 10,000 29 02 03 || A 2008–2012 közötti uniós statisztikai program befejezése || 9,376 Összesen || 982,601 Kutatási keretprogramok: 678,2 millió EUR Az 1a. alfejezetre igényelt további kifizetési előirányzatok főként a kutatási keretprogramok kifizetési igényeihez kapcsolódnak, amelyeket a 2013-ra megszavazott költségvetésben jelentősen csökkentettek. A Bizottság 2013 márciusában felülvizsgálta az év végi kifizetési igényeket, és ennek során általánosságban megerősítette a 2013. évi költségvetési tervezetben foglalt igényét, azt is figyelembe véve, hogy a 2012-es tényleges végrehajtás 11 %-kal meghaladta a 2011-es végrehajtás szintjét. A Bizottság ezért javasolja a kifizetések emelését több kutatási költségvetési tételen, ennek révén ugyanis teljesíteni tudja az időközi kifizetéseket és az egyenlegkifizetéseket, valamint az előfinanszírozási kifizetéseket az új költségvetési rendeletben szereplő kifizetési határidők betartása érdekében, különösen ami a támogatások odaítéléséhez és a kifizetésekhez szükséges időt illeti. A Bizottság számára fontos, hogy időben alá tudja írni a 2013-ban előirányzott, vissza nem térítendő támogatásra vonatkozó megállapodásokat, mivel a legtöbb érdekelt (egyetemek, kutatóintézetek, kkv-k, vállalatok) az uniós támogatás segítségével tudja csak folytatni kutatási projektjeit. A vissza nem térítendő támogatásokra vonatkozó megállapodások aláírásának késedelme azt vonná maga után, hogy megszakad az amúgy is bonyolult tervezési és programozási folyamat, csúszik a kutatók felvétele, nehézségekbe ütközik a rendelkezésre állásuk, és bizonytalanná válnak a konzorciumok. Mindez ellentétben áll az EU kiemelt célkitűzéseivel. Versenyképességi és innovációs keretprogram: 92,0 millió EUR A 2013-ra megszavazott költségvetés komoly megszorításokat tartalmaz, ennek következtében a Versenyképességi és innovációs keretprogram – vállalkozási és innovációs program kifizetési előirányzatai várhatóan 2013 júniusában, a Versenyképességi és innovációs keretprogram – Információs és kommunikációs technológiai szakpolitikai támogató program (IKT SzTP) kifizetési előirányzatai pedig várhatóan 2013 szeptemberében elfogynak. A kért további előirányzatok lehetővé teszik a Bizottság számára, hogy teljesítse a 2012-ben aláírt kötelezettségvállalásokhoz kapcsolódó előfinanszírozási kifizetéseket, valamint az időközi kifizetéseket és az egyenlegkifizetéseket, és betartsa az új költségvetési rendeletben szereplő kifizetési határidőket, különösen ami a támogatások odaítéléséhez és a kifizetésekhez szükséges időt illeti. Amennyiben az ökoinnovációs és a vállalkozási intézkedések esetében nem emelkednek a kifizetési előirányzatok, az azt eredményezné, hogy 2013 júniusára fel kell függeszteni a folyamatban lévő szerződések és vissza nem térítendő támogatásra vonatkozó megállapodások időközi kifizetéseit és egyenlegkifizetéseit. Ez viszont súlyos károkat okozna a kedvezményezetteknek, amelyek sok esetben európai kis- és középvállalkozások (kkv-k). Az összes ilyen szerződés esetében a keletkező késedelmi kamat a további előirányzatok rendelkezésre állásáig halmozódna. GMES és GALILEO: 30,5 millió EUR A két legfőbb európai műholdas navigációs rendszer (a GMES és az EGNOS-Galileo) működési szakaszába lép, és további kifizetési előirányzatok (a GMES-re 10,5 millió EUR, az EGNOS-Galileóra 20 millió EUR) szükségesek a szerződések, nevezetesen a műholdakhoz, a fellövésekhez, a földi egységhez és a működtetéshez kapcsolódóan az Európai Űrügynökséggel (ESA) kötött megállapodások kifizetéséhez. Ennek hiányában az ESA nem fogja megkapni a szerződéses összeget, és a vállalkozókat csak később tudják kifizetni. Ez a program végrehajtásának csúszását és a működési szakasz 2014. végi elindításának elhalasztását eredményezné, valamint költségtúllépésekhez vezetne. Európai Globalizációs Alkalmazkodási Alap (EGAA): 13,0 millió EUR A 2013-ra megszavazott költségvetésben 50 millió EUR összegű kifizetési előirányzat szerepel az EGAA-tételen, a Bizottsághoz azonban már ezt meghaladó összegben nyújtottak be EGAA-kérelmeket. A Bizottság a kifizetési előirányzatok 13,0 millió EUR-s emelését kéri, hogy fedezni tudja a kérelmekhez kapcsolódó kifizetési igényeket. Egész életen át tartó tanulás és az Erasmus Mundus program: 126,0 millió EUR A 2013-ra megszavazott költségvetésben a költségvetési tervezethez képest emelkedtek az Egész életen át tartó tanulás és az Erasmus Mundus program kötelezettségvállalási előirányzatai, kifizetési előirányzatai pedig csökkentek. Figyelembe véve a kifizetési előirányzatok elmúlt évekbeli végrehajtásának magas szintjét és a 2013-as kötelezettségvállalások megemelt szintjét, a Bizottság azt javasolja, hogy e programok kifizetéseit a 2012-es végrehajtás alapján igazítsák ki. A Bizottság ezért kéri, hogy az Egész életen át tartó tanulás program kifizetési előirányzatait 120,0 millió EUR-val, az Erasmus Mundus program kifizetési előirányzatait pedig 6,0 millió EUR-val emeljék meg. A további előirányzatok nélkül a Bizottság nem tudná a nemzeti ügynökségek rendelkezésére bocsátani az operatív előirányzatokat, így azok súlyos nehézségekkel szembesülnének a decentralizált intézkedések végrehajtása során. Egyéb programok és fellépések: 42,9 millió EUR A kifizetési igények felülvizsgálata megerősítette az 1a. alfejezet számos egyéb programjára vonatkozóan – így a pénzügyi szolgáltatások, a belső piac, az adóügy és vámunió, valamint a statisztika terén – a 2013. évi költségvetési tervezetben foglalt kifizetési kérelmeket. A korábbi évek során e programok végrehajtási aránya magas volt, valamint egyes programok kifizetési előirányzatai várhatóan az idei év elején elfogynak, ami viszont késedelmi kamatot eredményez. 4.2. 1b. alfejezet – Kohézió a növekedésért és a foglalkoztatásért Az 1b. alfejezet kifizetési előirányzatainak emelésére vonatkozó igény összesen 9 milliárd EUR-t tesz ki a következő bontásban: Költségvetési tétel || Megnevezés || Kifizetések (millió EUR) 04 02 01 || Az Európai Szociális Alap (ESZA) befejezése – 1. célkitűzés (2000–2006) || 860,000 04 02 17 || Európai Szociális Alap (ESZA) – Konvergencia || 1 620,000 04 02 19 || Európai Szociális Alap (ESZA) – Regionális versenyképesség és foglalkoztatás || 773,000 13 03 01 || Az Európai Regionális Fejlesztési Alap (ERFA) lezárása – 1. sz. célkitűzés (2000–2006) || 515,000 13 03 04 || Az Európai Regionális Fejlesztési Alap (ERFA) lezárása – 2. sz. célkitűzés (2000–2006) || 86,000 13 03 06 || Az Urban program (2000–2006) lezárása || 0,150 13 03 16 || Európai Regionális Fejlesztési Alap (ERFA) – Konvergencia || 1 797,000 13 03 18 || Európai Regionális Fejlesztési Alap (ERFA) – Regionális versenyképesség és foglalkoztatottság || 833,000 13 03 19 || Európai Regionális Fejlesztési Alap (ERFA) – Európai területi együttműködés || 182,000 13 04 01 || Kohéziós Alap – Korábbi projektek (2007 előtt) lezárása || 250,000 13 04 02 || Kohéziós Alap || 2 085,000 Összesen || 9 001,150 A 2000–2006 közötti programok lezárása: 1 711 millió EUR A korábbi, 2000–2006 közötti időszak programjainak lezárását illetően a Bizottság készen áll arra, hogy számos program esetében teljesítse az egyenlegkifizetéseket. A különböző érintett költségvetési tételeken lévő előirányzatokat viszont vagy már teljes mértékben felhasználták, vagy hamarosan fel fogják használni. A Bizottság várakozásai szerint a strukturális alapok legtöbb programját idén lezárják. Ezért a 2013. évi költségvetésben e tételen lévő kifizetési előirányzatokat 1,7 milliárd EUR-val meg kell emelni egyrészt azért, hogy a 2000–2006 közötti programok lezárása ne szenvedjen indokolatlan késedelmet, másrészt azért, hogy a lezárásokra vonatkozó kérelmek ne a 2014. évi költségvetést terheljék. Ez azonban nem vonatkozik a Kohéziós Alapra, amelynél a 2000–2006 közötti időszakban más szabályokat alkalmaztak. A Bizottság már a 6/2012. sz. költségvetés-módosítási tervezetben jelezte, hogy az 1b. alfejezet alatt a 2012-ben lezárásra kész programok tekintetében körülbelül 1,4 milliárd EUR hiányzik, amely összegből 0,3 milliárd EUR-t végül az év végi átcsoportosítás keretében fedeztek. A 2012-ből fennmaradó, hozzávetőleg 1,1 milliárd EUR-s összeget a 2013. évi költségvetésre kellett terhelni. Ennek következtében 2013. március elejére a strukturális alapok és célkitűzések 2000–2006-os programjainak lezárásához kapcsolódó egyes költségvetési tételeken szereplő 2013. évi kifizetési előirányzatokat (szinte) teljes mértékben felhasználták: a végrehajtási arány az ESZA – 1. célkitűzés és az ERFA – 1. célkitűzés vonatkozásában 100 %, az Urban program vonatkozásában 97 %, az ERFA – 1. célkitűzés vonatkozásában pedig 94 %. A strukturális alapok egyéb, lezárásra kész programjaira azonban további 1 461 millió EUR szükséges, hogy fedezni lehessen a záródokumentumok részletes elemzése alapján nem vitatott összegekhez kapcsolódó kifizetési igényeket. Ami a Kohéziós Alap korábbi projektjeinek lezárását illeti, 2013. március elejéig a 2013. évi költségvetésben e tételen szereplő kifizetési előirányzatok 37 %-át használták fel. A további 250 millió EUR-s összeg az év végéig történő projektzárásokhoz kapcsolódó becsült kifizetési igények fedezéséhez szükséges. A 2007–2013-as időszak programjai: 7 290 millió EUR A 2007–2013-as időszak programjait illetően az év vége előtt 16,2 milliárd EUR összegben beérkezett kifizetési igényeket a 2013. évi költségvetésben rendelkezésre álló előirányzatokra kell terhelni. Ennek megfelelően a 2013. évi költségvetésben a 2007–2013-as időszak programjaira előirányzott 45,2 milliárd EUR-ból csak 28,9 milliárd EUR marad a 2013-ban benyújtandó kifizetési igények fedezésére. A Bizottsághoz 2012-ben mintegy 50,6 milliárd EUR összegű kifizetési igény érkezett be. A 2013-ban benyújtott kifizetési igények várhatóan meghaladják ezt az 50,6 milliárd EUR-s összeget, mivel az „n+3” szabály megszűnése miatt a korábban e szabályból profitáló tagállamok arra fognak kényszerülni, hogy 2013 végén két éves részletet fedező kifizetési igényt nyújtsanak be. Ez egyúttal annak az elmúlt három évben tapasztalt tendenciának a folytatását jelentené, mely szerint a kifizetési igények évről évre jelentősen emelkedtek. A tagállamok által 2012 szeptemberében benyújtott és az előrejelzési pontossággal kapcsolatos korábbi tapasztalok figyelembevételével 20 %-kal csökkentett, 2013-ra vonatkozó előrejelzések alapján az év végéig valószínűleg körülbelül 55 milliárd EUR összegű kifizetési igény fog beérkezni. A fentiekben kifejtettek szerint ez az összeg megfelel az igényekről készített bizottsági értékelésnek. A kifizetési igények benyújtásának havonkénti alakulása azonban idén jelentősen különbözhet, mivel az „n+3 szabály” megszűnése miatt az év utolsó napjaiban valószínűleg nagy mennyiségű kifizetési kérelem érkezik majd be, a tagállamok ugyanis a kötelezettség-visszavonással kapcsolatos kockázatok minimalizálására törekszenek majd. A Bizottság az év vége előtt nem tud ilyen későn beérkezett kérelmeket feldolgozni. Megfelelő emelés nélkül a 2013-ban rendelkezésre álló kifizetési előirányzatok és a várható kifizetési igények közötti különbség ahhoz vezetne, hogy 2013 végére jelentős kifizetetlen hátralék keletkezne. Ez fenntarthatatlan terheket róna a 2014. évi költségvetésre, és a jogi határidőkhöz képest több hónapos csúszást okozna a tagállamok által benyújtott kifizetési igények visszatérítésekor. A fentiekben bemutatott feltételezések alapján a Bizottság további 7,3 milliárd EUR összegű kifizetési előirányzatot igényel. A kért emelés magában foglalja azt a körülbelül 1,4 milliárd EUR-s összeget, amelyet a Bizottság a 6/2012. sz. költségvetés-módosítási tervezet elkészítésekor állapított meg, és amelyre vonatkozóan a megszakításokat vagy felfüggesztéseket már megszüntették vagy hamarosan meg fogják szüntetni. A 2012-ről áthozott kifizetetlen igények a 2013. évi költségvetésben szereplő előirányzatok jelentős hányadát teszik ki: a Kohéziós Alap esetében 24 %, az ERFA—Konvergencia esetében 29 %, az ESZA – Regionális versenyképesség esetében 60 %, az ERFA – Területi együttműködés esetében 62 %, az ERFA – Regionális versenyképesség esetében pedig 90 %. Az összesen 7 290 millió EUR-t kitevő kért emelés a becsült kifizetési igények fedezéséhez szükséges, hogy ne kelljen 2014-re átvinni fenntarthatatlan szintű kifizetetlen igényt. Az emelés nélkül a tételeken lévő előirányzatokat várhatóan 2013 első félévében, de legkésőbb kora őszig teljes mértékben felhasználják. 4.3. 2. fejezet – A természeti erőforrások megőrzése és kezelése A 2. fejezet kifizetési előirányzatainak emelésére vonatkozó igény összesen 608,5 millió EUR-t tesz ki a következő bontásban: Költségvetési tétel || Megnevezés || Kifizetések (millió EUR) 05 04 02 01 || Az Európai Mezőgazdasági Orientációs és Garanciaalap (EMOGA) Orientációs Részlegének lezárása – 1. célkitűzéshez tartozó régiók (2000–2006) || 95,916 05 04 02 02 || Észak-Írországban és Írország határ menti megyéiben a békét és a megbékélést szolgáló különprogram befejezése (2000–2006) || 2,189 05 04 05 01 || Vidékfejlesztési programok || 460,000 07 03 07 || LIFE + (környezetvédelmi pénzügyi eszköz – 2007–2013) || 10,000 11 06 12 || Európai Halászati Alap (EHA) – Konvergencia-célkitűzés || 33,995 11 06 13 || Európai Halászati Alap (EHA) – Konvergencia-célkitűzésen kívül || 6,390 Összesen || 608,490 05 04 02 01 ¾Az Európai Mezőgazdasági Orientációs és Garanciaalap (EMOGA) Orientációs Részlegének lezárása – 1. célkitűzéshez tartozó régiók (2000–2006) (95,9 millió EUR) A Bizottság a 6/2012. sz. költségvetés-módosítási tervezetében jelezte, hogy a régi programok lezárásának folytatásához – nevezetesen Portugáliában – körülbelül 110 millió EUR-s összeg szükséges. Mivel az emelést 2012-ben nem biztosították, és erre a tételre nem vittek be előirányzatot a 2013. évi költségvetésben, a Bizottság 95,9 millió EUR-s emelést javasol. A tavaly megállapított összeghez képest fennálló különbséget címzett bevételekből fogják fedezni. 05 04 02 02 ¾Észak-Írországban és Írország határ menti megyéiben a békét és a megbékélést szolgáló különprogram befejezése (2000–2006) (2,2 millió EUR) Az emelés a program lezárásának folytatásához szükséges. 05 04 05 01 – Vidékfejlesztési programok (460 millió EUR) A vidékfejlesztési programok végrehajtásával foglalkozó legfrissebb bizottsági elemzést követően a Bizottság felfelé módosította az ezen a tételen lévő kifizetési igényekre vonatkozó becslését. A 2012. utolsó negyedévéhez kapcsolódó, 4,7 milliárd EUR-t kitevő kifizetési igényeket a 2013. évi költségvetésre terhelték. Ez az összeg a 2013. évi költségvetésben rendelkezésre álló előirányzatok 37 %-át teszi ki, és csak 7,8 milliárd EUR-t hagy 2013 hátralévő részére, ami egyértelműen nem elegendő az év végi igények fedezésére. Az első negyedévi költségkimutatások és a tagállamok által 2013. januárban benyújtott előrejelzések az év végéig azt mutatják, hogy a kifizetési igények várhatóan összesen 14,7 milliárd EUR-t tesznek majd ki. A kohéziós politikához hasonlóan azonban a Bizottság lefelé korrigálta a korábbi tapasztalatokon alapuló tagállami előrejelzéseket: az első és a második negyedévre körülbelül 20 %-os csökkentést alkalmazott, míg a harmadik negyedévre vonatkozóan a korábbi években ténylegesen kimutatott összegeket vette alapul az igények megbecsléséhez, mivel ez a számadat meglehetősen stabilnak tekinthető. A Bizottság – figyelembe véve a tagállami előrejelzések fent említett korrekcióját, a 2012-es kifizetetlen igényekhez kapcsolódó 101 millió EUR összegű kifizetéseket, valamint a körülbelül 200 millió EUR-ra becsült címzett bevételeket – a vidékfejlesztési programok előirányzatainak 460 millió EUR-s emelését javasolja. Az emelés hiányában kifizetetlen maradna a tagállamok által 2013 harmadik negyedévére vonatkozóan benyújtott kimutatások egy része, a kifizetési határidőket nem tartanák be, és 2014-ben több kifizetést kellene teljesíteni. 07 03 07 ¾LIFE + (környezetvédelmi pénzügyi eszköz – 2007–2013) (10,0 millió EUR) A LIFE+ kifizetési előirányzatainak végrehajtása 2012-ben jelentősen emelkedett, ami azt jelzi, hogy a program lebonyolítása elérte a normál ütemét. A 2013-as kifizetési igények felülvizsgálata megerősítette, hogy a 2012. évi költségvetéshez képest további kifizetési előirányzatokra van szükség a második előfinanszírozási kifizetések feldolgozása és az egyenlegkifizetések teljesítése érdekében, mivel több, tevékenységre nyújtott vissza nem térítendő támogatás éri el az általában 3–7 éves végrehajtási időszak végét. 11 06 12 — Európai Halászati Alap (EHA) ¾ Konvergencia-célkitűzés (34,0 millió EUR) Az Európai Halászati Alap végrehajtásával foglalkozó legfrissebb bizottsági elemzést követően a Bizottság újraértékelte a kifizetési igényeket, ami megerősítette a 2013. évi költségvetési tervezetben szereplő igényeket. A kohéziós politikához hasonlóan az igényt tovább erősíti, hogy a 2012 végén rendezetlen kifizetési igények szintje magas (a 2013. évi költségvetésben szereplő előirányzatok 100 %-a), és ezeket majd a 2013. évi költségvetésből kell fedezni. Az emelés hiányában kifizetetlen maradna a 2013-as kifizetési igények egy része, a kifizetési határidőket nem tartanák be, és növekedne a 2014-ben teljesítendő kifizetések hátraléka. 11 06 13 — Európai Halászati Alap (EHA) ¾ Konvergencia-célkitűzésen kívül (6,4 millió EUR) Az Európai Halászati Alap végrehajtásával foglalkozó legfrissebb bizottsági elemzést követően a Bizottság újraértékelte a kifizetési igényeket, ami megerősítette a 2013. évi költségvetési tervezetben szereplő igényeket. A kohéziós politikához hasonlóan az igényt tovább erősíti, hogy a 2012 végén rendezetlen kifizetési igények szintje magas (a 2013. évi költségvetésben szereplő előirányzatok 60 %-a), és ezeket majd a 2013. évi költségvetésből kell fedezni. Az emelés hiányában kifizetetlen maradna a 2013-as kifizetési igények egy része, a kifizetési határidőket nem tartanák be, és növekedne a 2014-ben teljesítendő kifizetések hátraléka. 4.4. 3a. alfejezet – Szabadság, biztonság és a jog érvényesülése A 3a. alfejezet kifizetési előirányzatainak emelésére vonatkozó igény összesen 128,35 millió EUR-t tesz ki a következő bontásban: Költségvetési tétel || Megnevezés || Kifizetések (millió EUR) 18 02 04 || Schengeni Információs Rendszer (SIS II) || 3,000 18 02 06 || A Külső Határok Finanszírozási Alapja || 21,000 18 02 09 || Európai Visszatérési Alap || 27,000 18 03 03 || Európai Menekültügyi Alap || 30,000 18 03 05 || Európai Migrációs Hálózat || 1,000 18 03 09 || Harmadik országok állampolgárainak beilleszkedését segítő európai alap || 28,500 18 03 14 02 || Európai Menekültügyi Támogatási Hivatal – Hozzájárulás a 3. címhez || 1,500 18 03 17 || Előkészítő intézkedés – A menekültek áttelepítésének elősegítése vészhelyzetekben || 0,650 18 05 08 || A terrorizmus megelőzése, felkészültség és következményeinek kezelése || 2,000 18 05 09 || Bűnmegelőzés és a bűnözés elleni küzdelem || 12,500 18 08 01 || „Prince” – A szabadságon, a biztonságon és a jog érvényesülésén alapuló térség || 1,200 Összesen || 128,350 Szolidaritás és a migrációs áramlások igazgatása: 107,5 millió EUR A Szolidaritás és a migrációs áramlások igazgatása program négy alapjára (Külső Határok Alap, Európai Visszatérési Alap, a harmadik országok állampolgárainak beilleszkedését segítő európai alap és Európai Menekültügyi Alap), valamint az Európai Migrációs Hálózatra igényelt kifizetési előirányzatok emelése fedezi a 2011-ből és 2012-ből származó vissza nem térítendő támogatások és szerződések kapcsán teljesítendő időközi kifizetésekre és egyenlegkifizetésekre, valamint a 2012-es és 2013-as pályázati felhívások előfinanszírozási kifizetéseire vonatkozó aktualizált igényeket. Miután el kellett halasztani egyes 2012-re vonatkozó előfinanszírozásokat, a 2013-ra vonatkozó emelési igény még magasabb lett. A Bizottság a kért összegeket azon feltételezés alapján számította ki, hogy a jelenleg a 2013. évi költségvetésben szereplő „Schengeni fenntartást” feloldják és a tartalékba helyezett összegeket rendelkezésre fogják bocsátani. Biztonság és a szabadságjogok védelme: 14,5 millió EUR A terrorizmus megelőzése, felkészültség és következményeinek kezelésére, valamint a Bűnmegelőzés és a bűnözés elleni küzdelemre igényelt kifizetési előirányzatok emelése fedezi a 2011-ből és 2012-ből származó vissza nem térítendő támogatások és szerződések kapcsán teljesítendő időközi kifizetésekre és egyenlegkifizetésekre, valamint a 2012-es és 2013-as felhívások előfinanszírozási kifizetéseire vonatkozó aktualizált igényeket. A Bizottság a kért összegeket azon feltételezés alapján számította ki, hogy a „Schengeni fenntartást” feloldják és a tartalékba helyezett összegeket rendelkezésre fogják bocsátani. Egyéb programok és fellépések: 6,35 millió EUR A Schengeni Információs Rendszer (SIS II) és a „Prince” – A szabadságon, a biztonságon és a jog érvényesülésén alapuló térség tekintetében a 2012-es tényleges végrehajtás és a 2013-as kifizetési igények felülvizsgálata megerősítette a költségvetési tervezetben igényelt kifizetési előirányzatok összegét. A SIS II vonatkozásában a Bizottság a kért összegeket azon feltételezés alapján számította ki, hogy a program előrehaladásához, valamint a feladatoknak az eu.LISA ügynökségre való átruházásához kapcsolódó fenntartást feloldják és a tartalékba helyezett összegeket rendelkezésre fogják bocsátani. 4.5. 3b. alfejezet – Uniós polgárság A 3b. alfejezet kifizetési előirányzatainak emelésére vonatkozó igény összesen 15,15 millió EUR-t tesz ki a következő bontásban: Költségvetési tétel || Megnevezés || Kifizetések (millió EUR) 09 02 06 || Előkészítő intézkedés – Erasmus újságírók számára || 0,150 15 04 44 || Kultúra program (2007–2013) || 3,500 15 04 66 01 || MEDIA 2007 – Az európai audiovizuális ágazat támogató programja || 2,500 17 03 06 || Uniós fellépés az egészségügy területén || 9,000 Összesen || 15,150 A 3b. alfejezetre igényelt kifizetési előirányzatok emelése a Kultúra, a Media, valamint az Egészségügy programhoz kapcsolódik. A Kultúra és a Media programot illetően ennek fő oka, hogy 2012-ben nem állt rendelkezésre elég kifizetési előirányzat, így az előfinanszírozási kifizetéseket 2013-ra kellett halasztani. A Media programhoz kapcsolódó zárójelentések továbbá az eredetileg tervezettnél gyorsabban érkeznek be, ami a projektek gyorsabb végrehajtását eredményezi. Végül az Egészségügy programra kért emelés összhangban áll a 2012-es végrehajtás magas szintjével, ami a program felvevőképességét igazolja. 4.6. 4. fejezet – Az EU mint globális szereplő A 4. fejezet kifizetési előirányzatainak emelésére vonatkozó igény összesen 489,5 millió EUR-t tesz ki a következő bontásban: Költségvetési tétel || Megnevezés || Kifizetések (millió EUR) 04 06 01 || Előcsatlakozási támogatási eszköz (IPA) – Humánerőforrás-fejlesztés || 35,500 13 05 02 || Előcsatlakozási támogatási eszköz (IPA) – Regionális fejlesztési komponens || 127,000 13 05 03 02 || Határokon átnyúló együttműködés (CBC), valamint a tagjelölt és potenciális tagjelölt országok részvétele a strukturális alapok transznacionális és régiók közötti együttműködési programjaiban –Hozzájárulás a 4. fejezetből || 7,000 19 04 01 || Demokrácia és emberi jogok európai eszköze (EIDHR) || 20,000 19 06 01 01 || Válsághelyzetekre való reagálás és felkészültség (Stabilitási Eszköz) || 42,000 19 06 02 01 || Intézkedések a vegyi, nukleáris és biológiai anyagokkal kapcsolatos kockázatcsökkentés és készültség terén (Stabilitási Eszköz) || 6,000 19 06 03 || Régiókon átnyúló intézkedések a szervezett bűnözés, csempészet, a létfontosságú infrastruktúrák védelme, a közegészségügyet érintő fenyegetések és a terrorizmus elleni küzdelem terén (Stabilitási Eszköz) || 5,000 19 08 01 01 || Európai szomszédsági és partnerségi pénzügyi együttműködés a mediterrán országokkal || 10,000 19 08 01 02 || Európai szomszédsági és partnerségi pénzügyi támogatás Palesztina, a békefolyamat és az UNRWA számára || 70,000 19 08 01 03 || Európai szomszédsági és partnerségi pénzügyi együttműködés Kelet-Európával || 35,000 19 09 01 || Együttműködés Latin-Amerika fejlődő országaival || 20,000 19 10 01 01 || Együttműködés Ázsia fejlődő országaival || 10,000 20 02 03 || Kereskedelemösztönző segély – Multilaterális kezdeményezések || 2,000 21 03 01 || A fejlesztés nem állami szereplői || 10,000 21 03 02 || Helyi hatóságok a fejlesztésben || 7,000 21 05 02 || Az AIDS, a tuberkulózis és a malária elleni küzdelem globális alapja (GFATM) || 5,000 21 06 02 || A Dél-Afrikával fenntartott kapcsolatok || 10,000 22 02 07 01 || Regionális és horizontális programok || 22,000 23 02 01 || Humanitárius segély || 43,000 23 02 02 || Élelmiszersegély || 3,000 Összesen || 489,500 Előcsatlakozási támogatási eszköz (IPA): 191,5 millió EUR Az IPA-programokra (Humánerőforrás-fejlesztés, Regionális fejlesztés, Határokon átnyúló együttműködés (CBC), valamint Regionális és horizontális programok) igényelt kifizetési előirányzatok emelésének oka főként a 2012-ben beérkezett és teljesítetlen kifizetési igények szintje és a 2013-ban beérkezendő kifizetési igények aktualizált előrejelzése, valamint az, hogy el kell kerülni az „n+3” kötelezettség-visszavonással kapcsolatos kockázatokat. Mindemellett a költségvetési tervezethez képest a megszavazott költségvetésben sokkal alacsonyabb a kifizetési előirányzatok összege. A Bizottság az ebben a költségvetés-módosítási tervezetben igényelt összegeket azon feltételezés alapján számította ki, hogy az 1/2013. sz. költségvetés-módosítási tervezetben (Horvátország) az IPA-programokra (Vidékfejlesztés, valamint Átmeneti és intézményépítési támogatás) kért további kifizetési előirányzatokat a költségvetési hatóság jóvá fogja hagyni. Európai Szomszédsági és Partnerségi Támogatási Eszköz (ENPI): 115 millió EUR Az ENPI-re (mediterrán országok, Palesztina és Kelet-Európa) igényelt kifizetési előirányzatok emelésének fő oka, hogy a költségvetési tervezethez képest a megszavazott költségvetésben sokkal alacsonyabb az e költségvetési tételeken lévő kifizetési előirányzatok összege. Ezzel párhuzamosan a 2011. és a 2012. évi költségvetésben további kötelezettségvállalási előirányzatokat allokáltak, miután az európai szomszédságpolitika felülvizsgálatát és az 1/2012. sz. módosító indítványt követően megemelték az e tételeken lévő előirányzatokat. A szóban forgó években hozták létre „A partnerség, a reformok és az inkluzív növekedés támogatása” (SPRING) programot, valamint a „keleti partnerség” integrációs és együttműködési ösztönző programot. A központok és a küldöttségek rendszeres év végi jelentéstétele keretében 2013 januárjában aktualizálták a kifizetési előirányzatokra vonatkozó igényeket. Az idei igények jelenlegi becslése a küldöttségek legkonzervatívabb előrejelzésein alapul, figyelembe véve, hogy az elmúlt két évben a szomszédságpolitikai tételeken lévő előirányzatokat 100 %-ban felhasználták. További emelés hiányában néhány kifizetéstípusnál kamatköltségek fognak felmerülni. Más kifizetéstípusoknál – így például a nagy összegű költségvetés-támogatási kifizetéseknél – késedelem esetén nem merülnek fel ilyen költségek, viszont a partnerországok törékeny gazdaságára és a velük fenntartott politikai kapcsolatainkra nézve károkat fog okozni. Fejlesztési Együttműködési Eszköz (DCI): 62,0 millió EUR A DCI-re (elsősorban Latin-Amerikához, Ázsiához és Dél-Afrikához, valamint a nem állami szereplőkhöz és a fejlesztésben részt vevő helyi hatóságokhoz kapcsolódóan) igényelt kifizetési előirányzatok emelésének fő oka, hogy 2012-ben nem állt rendelkezésre elegendő kifizetési előirányzat, ami a kifizetések elhalasztását eredményezte. Ennek következtében egyes programok kifizetési előirányzatai várhatóan 2013 harmadik negyedévében elfogynak. Végül a Globális Egészségügyi Alapra igényelt kifizetési előirányzatok emelésének fő oka, hogy az Alappal kapcsolatos díjakra vonatkozó kifizetéseknek meg kell egyezniük a kötelezettségvállalások szintjével. Stabilitási Eszköz: 53,0 millió EUR A Stabilitási Eszközre igényelt kifizetési előirányzatok emelésének fő oka, hogy 2012-ben nem állt rendelkezésre elegendő kifizetési előirányzat, ami 10 millió EUR-t kitevő kifizetés elhalasztását eredményezte. Emellett a megszavazott költségvetésben jelentősen csökkentették a kifizetési előirányzatok összegét. A további kifizetési előirányzatokra vonatkozó kérelem célja, hogy fedezzék a külső partnerekkel szembeni szerződéses kötelezettségeket, valamint a nagy összegű kötelező előlegfizetéseket. Demokrácia és emberi jogok európai eszköze (EIDHR): 20,0 millió EUR A Demokrácia és emberi jogok európai eszközére kért kifizetési előirányzatok emelésének fő oka, hogy 2012-ben nem állt rendelkezésre elegendő kifizetési előirányzat, ami a kifizetések elhalasztását eredményezte. Ennek következtében a kifizetések végrehajtási aránya már 2013. március elején elérte a 40 %-ot, és a program kifizetési előirányzatai várhatóan 2013 harmadik negyedévében elfogynak. Humanitárius segély: 46,0 millió EUR A Humanitárius segély és az Élelmiszersegély tételre igényelt kifizetési előirányzatok emelésének fő oka, hogy a 2013. évi költségvetésben a kifizetési előirányzatok összege 80 millió EUR-val alacsonyabb a kötelezettségvállalási előirányzatok összegénél, ugyanakkor a korábbi időszakokban a kifizetések végrehajtása megközelítette a kötelezettségvállalási előirányzatok 100 %-át, valamint hogy 2012 végén emelkedett a fennálló kötelezettségvállalások szintje. Emiatt a 2013-ra megszavazott költségvetésben lévő kifizetési előirányzatok 34 %-át 2013. március elejéig már felhasználták. Ezenfelül a például Maliban, a Száhel-övben, Szíriában és Afrika szarván fennnálló súlyos válságok rosszabbodása miatt 2013-ban esetleg újra igénybe kell majd venni a sürgősségisegély-tartalékot. Egyéb programok és fellépések: 2,0 millió EUR A Kereskedelemösztönző segélyre igényelt kifizetési előirányzatok emelésének fő oka, hogy a 2013. évi költségvetésben foglalt meglévő és jövőbeli kötelezettségvállalások teljesítéséhez további kifizetési előirányzatokra van szükség, miután a költségvetési tervezethez képest a megszavazott költségvetésben jelentősen csökkentették a kifizetési előirányzatok összegét. 5. Következtetés A 2013. évi költségvetésben szereplő kifizetési igények felülvizsgálata során a Bizottság a kifizetési előirányzatok 11,2 milliárd EUR-s hiányát állapította meg. A jelen 2/2013. sz. költségvetés-módosítási tervezetet követően a többéves pénzügyi keret kifizetéseinek 2013-as felső korlátja alatt fennmaradó 14,8 millió EUR-s összegből várhatóan rendezni lehet az Európai Szolidaritási Alapra (EUSZA) vonatkozóan beérkezett, egymáshoz kapcsolódó kérelmekben foglalt kifizetési igényeket. A támogathatóság megerősítésének függvényében a Bizottság hamarosan költségvetés-módosítási tervezetet fog beterjeszteni az EUSZA igénybevételére irányuló javaslathoz kapcsolódóan. 6. Összefoglaló táblázat a pénzügyi keret fejezetei szerinti bontásban Pénzügyi keret Fejezet/alfejezet || Felülvizsgált 2013. évi pénzügyi keret || 2013. évi költségvetés (az 1/2013. sz. költségvetés-módosítási tervezettel együtt) || 2/2013. sz. költségvetés-módosítási tervezet || 2013. évi költségvetés (az 1–2/2013. sz. költségvetés-módosítási tervezettel együtt) Kötelezettségvállalási előirányzat || Kifizetési előirányzat || Kötelezettségvállalási előirányzat || Kifizetési előirányzat || Kötelezettségvállalási előirányzat || Kifizetési előirányzat || Kötelezettségvállalási előirányzat || Kifizetési előirányzat 1. FENNTARTHATÓ NÖVEKEDÉS || || || || || || || || 1a. Versenyképesség a növekedésért és a foglalkoztatásért || 15 670 000 000 || || 16 168 150 291 || 11 904 027 361 || || 982 600 734 || 16 168 150 291 || 12 886 628 095 Mozgástér || || || 1 849 709 || || || || 1 849 709 || 1b. Kohézió a növekedésért és foglalkoztatásért || 54 974 000 000 || || 54 958 049 037 || 47 348 394 736 || || 9 001 150 000 || 54 958 049 037 || 56 349 544 736 Mozgástér || || || 15 950 963 || || || || 15 950 963 || Összesen || 70 644 000 000 || || 71 126 199 328 || 59 252 422 097 || || 9 983 750 734 || 71 126 199 328 || 69 236 172 831 Mozgástér[4] || || || 17 800 672 || || || || 17 800 672 || 2. A TERMÉSZETI ERŐFORRÁSOK MEGŐRZÉSE ÉS KEZELÉSE || || || || || || || || Ebből: a piachoz kapcsolódó kiadások és közvetlen kifizetések || 48 583 000 000 || || 43 956 548 610 || 43 934 188 711 || || || 43 956 548 610 || 43 934 188 711 Összesen || 61 310 000 000 || || 60 159 241 416 || 57 487 002 491 || || 608 490 470 || 60 159 241 416 || 58 095 492 961 Mozgástér || || || 1 150 758 584 || || || || 1 150 758 584 || 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE || || || || || || || || 3a. Szabadság, biztonság és a jog érvényesülése || 1 703 000 000 || || 1 440 827 200 || 917 683 652 || || 128 350 000 || 1 440 827 200 || 1 046 033 652 Mozgástér || || || 262 172 800 || || || || 262 172 800 || 3b. Uniós polgárság || 746 000 000 || || 738 364 000 || 639 099 615 || || 15 150 000 || 738 364 000 || 654 249 615 Mozgástér || || || 7 636 000 || || || || 7 636 000 || Összesen || 2 449 000 000 || || 2 179 191 200 || 1 556 783 267 || || 143 500 000 || 2 179 191 200 || 1 700 283 267 Mozgástér || || || 269 808 800 || || || || 269 808 800 || 4. AZ EURÓPAI UNIÓ MINT GLOBÁLIS SZEREPLŐ || 9 595 000 000 || || 9 583 118 711 || 6 409 414 260 || || 489 500 000 || 9 583 118 711 || 6 898 914 260 Mozgástér[5] || || || 275 996 289 || || || || 275 996 289 || 5. IGAZGATÁS || 9 095 000 000 || || 8 430 690 740 || 8 430 365 740 || || || 8 430 690 740 || 8 430 365 740 Mozgástér[6] || || || 750 309 260 || || || || 750 309 260 || 6. ELLENTÉTELEZÉS || 75 000 000 || || 75 000 000 || 75 000 000 || || || 75 000 000 || 75 000 000 Mozgástér || || || || || || || || ÖSSZESEN || 153 168 000 000 || 144 285 000 000 || 151 553 441 395 || 133 210 987 855 || || 11 225 241 204 || 151 553 441 395 || 144 436 229 059 Mozgástér[7][8] || || || 2 464 673 605 || 11 240 012 145 || || || 2 464 673 605 || 14 770 941 [1] HL L 298., 2012.10.26., 1. o. [2] HL L 66., 2013.3.8., 1. o. [3] COM(2013) 156. [4] Az 1a. alfejezet alatt fennmaradó mozgástér számításában nem szerepel az Európai Globalizációs Alkalmazkodási Alap (EGAA) (500 millió EUR). [5] A 4. fejezet 2013. évi fennmaradó mozgástere nem veszi figyelembe a sürgősségisegély-tartalékhoz kapcsolódó előirányzatokat (264,1 millió EUR). [6] Az 5. fejezet felső korlátja alatt fennmaradó mozgástér kiszámítása során a személyzet által a nyugdíjrendszerbe fizetett 86 millió EUR-s hozzájárulás erejéig figyelembe vették a 2007–2013 közötti időszakra vonatkozó pénzügyi keret (1) lábjegyzetét. [7] A kötelezettségvállalások teljes mozgástere nem veszi figyelembe az Európai Globalizációs Alkalmazkodási Alaphoz kapcsolódó előirányzatokat (500 millió EUR), a sürgősségisegély-tartalékhoz kapcsolódó előirányzatokat (264,1 millió EUR), valamint a személyzet nyugdíjrendszerhez való hozzájárulásához kapcsolódó előirányzatokat (86 millió EUR). [8] A kifizetések teljes mozgástere nem veszi figyelembe a sürgősségisegély-tartalékhoz kapcsolódó előirányzatokat (80 millió EAR), valamint a személyzet nyugdíjrendszerhez való hozzájárulásához kapcsolódó előirányzatokat (86 millió EUR).